અરે! અહિંસાને કેન્દ્રમાં રાખીને ગાંધીજીની પ્રેરણા હેઠળ સ્વરાજની જે લડત ચાલી, એને અંતે ભાગલાના પરિણામે ભભૂકી ઊઠેલી હિંસામાં લગભગ દસ લાખ સ્ત્રી-પુરુષો મર્યાં. એકવીસમી સદીમાં અમેરિકામાં 9/11ની દુર્ઘટના કે મુંબઈમાં તાજ હોટેલ સાથે જોડાયેલા આતંકી હુમલાની વાત તો હજી સાવ તાજી ગણાય. માનવી પોરો ક્યારે ખાશે? મોતનાં વાવેતર ક્યારે ટળશે? આશાનું કિરણ નજરે પડે છે ખરું? આરબ સ્પ્રિંગ અને જાસ્મિન ક્રાંતિએ આશા જગાવી છે.